Invocând lipsa de timp, tot mai mulți români aleg să comande diferite mâncăruri de la fast-food, însă pe lângă faptul că sunt nesănătoase se mai pot trezi și cu diferite "surprize" nedorite în ele.
Așa s-a întâmplat în cazul unei tinere din Cluj care a postat pe internet "surpriza" neplăcută de care a dat atunci când a deschis cutia de mâncare comandată de la un restaurant chinezesc.
Tânăra a avut ghinionul de a găsi un șurub, iar dacă ar fi fost înghițit aceasta ar fi putut suferi de probleme gastro-intersinale, conform gandul.ro.
"Bună ziua dragi clujeni, cred că pozele spun tot, însă "long story short" – prietena mea și-a comandat mâncare de la Chopstix, iar ei s-au gândit că poate are deficit de fier și s-au gândit o ajute pe aceasta cale.
Bine că l-am depistat înainte să ajungă în stomac și să provoace probleme mult mai grave", spune tânăra din Cluj într-o postare pe Reddit.
Internauții au intervenit imediat și au criticat restaurantul chinezesc.
Un internaut spune că "cred că e bine-cunoscut că e un loc cu probleme. Încă de când s-a deschis, în primele două săptămâni trei colegi de serviciu au făcut intoxicație alimentară de acolo. Unul chiar grav, cu spitalizare. Din păcate niciunul nu a reclamat, așa că ei merg înainte bine mersi".
"Dacă nu ai ce face cu el, îmi trebuie mie", adaugă amuzat un alt internaut.
Altul spune ironic despre restaurantele fast-food că "fac orice sa te fure la gramaj".